Monstrum vermiculatum volatile
Monstrum vermiculatum volatile (Anglice: The Flying Spaghetti Monster) est numen et deus pastafarismi. Pastafarismus anno 2005 ab Roberto Henderson propositus est ut reductio ad absurdum contra consilium collegii educationis Kansiensis, quod doctrinam consilii intelligentiae in scholis quasi optio evolutioni alternata mandavit doceri. In nuntio aperto ad Collegium educationis Kansiense, Henderson dixit alias versiones consilii intelligentiae docendas cum Christiana. Etiam adfirmavit fidem in deo nomine Macaronoteras Volatile. Deinde postulavit religionem Pastafarismus doceri cum consilio intelligentiae, plane consilium inridens. Fideles se nominant Pastafarianos, verba pasta cum Rastafarian miscentes.